CELEX: C2005/155/54
Language: lt
Date: 2005-06-25 00:00:00
Title: Byla T-163/05 Bundesverband deutscher Banken e.V.2005 m. balandžio 27 d. pareikštas ieškinys Europos Bendrijų Komisijai

25.6.2005   
            
            
               LT
            
            
               Europos Sąjungos oficialusis leidinys
            
            
               C 155/28
            
         
      Bundesverband deutscher Banken e.V.2005 m. balandžio 27 d. pareikštas ieškinys Europos Bendrijų Komisijai
   (Byla T-163/05)
   (2005/C 155/54)
   Proceso kalba: vokiečių
   2005 m. balandžio 27 d. Europos Bendrijų Pirmosios instancijos teisme buvo pareikštas Bundesverband deutscher Banken e.V., įsteigtos Berlyne (Vokietija), atstovaujamos advokatų H.-J. Niemeyer ir K.-S. Scholz, nurodžiusių adresą dokumentams įteikti Liuksemburge, ieškinys Europos Bendrijų Komisijai.
   Ieškovė Pirmosios instancijos teismo prašo:
   
               —
            
            
               panaikinti 2004 m. spalio 20 d. atsakovės sprendimą C (2004) 3931 fin COR — Landesbank Hessen-Thüringen — Girozentrale;
            
         
               —
            
            
               priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė ginčija 2004 m. spalio 20 d. Komisijos sprendimą C (2004) 3931 fin COR dėl Vokietijos suteiktos pagalbos Landesbank Hessen-Thüringen Girozentrale (Helaba). Ginčijamame sprendime Komisija, be kita ko, konstatuoja, kad tinkamo 0,3 % metinių palūkanų atlyginimo už Heseno žemės Helaba perduoto kapitalo dalį atsisakymas yra su bendrąja rinka nesuderinama pagalba.
   Ieškovė teigia, kad ginčijamas sprendimas pažeidžia EB sutarties 87 straipsnio 1 dalį, kadangi:
   
               —
            
            
               vertindama rinkoje įprastą atlyginimą, Komisija remiasi neteisingu vertinimo laikotarpiu ir todėl klaidingai taiko ekonomiškai veikiančio investuotojo kriterijų;
            
         
               —
            
            
               įnešto kapitalo kvalifikavimas teisiniu ir ekonominiu požiūriais yra klaidingas;
            
         
               —
            
            
               atlyginimui reikšmingos kapitalo bazės nustatymas yra klaidingas;
            
         
               —
            
            
               Komisija neteisingai nustatė tinkamą atlyginimą už įnašą į Helaba.
            
         Toliau ieškovė tvirtina, kad ginčijamas sprendimas turi būti panaikintas, kadangi jis pažeidžia motyvavimo pareigą pagal EB sutarties 253 straipsnį. Ieškovė teigia, kad visų Helaba refinansavimo išlaidų atskaita dėl įnašo nelikvidumo buvo atlikta be pakankamo pagrindimo. Ieškovės nuomone, ši refinansavimo išlaidų atskaita dar pažeidžia ir EB sutarties 87 straipsnio 1 dalį.